CELEX: 32008R0392
Language: da
Date: 2008-04-30 00:00:00
Title: Kommissionens forordning (EF) nr. 392/2008 af 30. april 2008 om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Ternasco de Aragón (BGB))

1.5.2008   
            
            
               DA
            
            
               Den Europæiske Unions Tidende
            
            
               L 117/16
            
         
      KOMMISSIONENS FORORDNING (EF) Nr. 392/2008
   af 30. april 2008
   om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Ternasco de Aragón (BGB))
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og
   ud fra følgende betragtninger:
   
               (1)
            
            
               Kommissionen har i medfør af artikel 9, stk. 1, første afsnit, i forordning (EF) nr. 510/2006 og i medfør af artikel 17, stk. 2, i samme forordning gennemgået Spaniens ansøgning om godkendelse af en ændring af elementerne i varespecifikationen for den beskyttede geografiske betegnelse »Ternasco de Aragón«, registreret ved Kommissionens forordning (EF) nr. 1107/96 (2).
            
         
               (2)
            
            
               Ansøgningen omhandler ændring af varespecifikationen for så vidt angår beskrivelsen af varen, gennem en forhøjelse af slagtekropsvægtklassen for »Ternasco de Aragón« til mellem 8 kg og 12,5 kg i stedet for en vægtklasse mellem 8,5 kg og 11,5 kg. Angivelsen af vægten ved slagtningen er også udgået, da der er tale om en kvalitetsparameter, som er en gentagelse af den kontrollerede parameter, som udgøres af slagtekroppens vægt.
            
         
               (3)
            
            
               Kommissionen har gennemgået den pågældende ændring og konkluderet, at den er begrundet. Da der er tale om en ændring af mindre omfang, jf. artikel 9 i forordning (EF) nr. 510/2006, kan Kommissionen godkende den uden at følge den procedure, der er fastsat i samme forordnings artikel 5, 6 og 7 —
            
         UDSTEDT FØLGENDE FORORDNING:
   Artikel 1
   Varespecifikationen for den beskyttede geografiske betegnelse »Ternasco de Aragón« ændres som anført i bilag I.
   Artikel 2
   Det konsoliderede skema med de vigtigste oplysninger i varespecifikationen er anført i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. april 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 93 af 31.3.2006, s. 12. Ændret ved forordning (EF) nr. 1791/2006 (EUT L 363 af 20.12.2006, s. 1).
   
      (2)  EFT L 148 af 21.6.1996, s. 1. Senest ændret ved forordning (EF) nr. 1486/2007 (EUT L 330 af 15.12.2007, s. 15).
   
      BILAG I
      I varespecifikationen for den beskyttede geografiske betegnelse »Ternasco de Aragón« (Spanien) foretages følgende ændringer:
      Beskrivelse
      Angivelsen af vægten ved slagtningen på mellem 18 kg og 24 kg udgår, da der er tale om en kvalitetsparameter, som er en gentagelse af en parameter, der allerede er kontrolleret gennem slagtekroppens vægt, som er en mere præcis og mere objektiv angivelse.
      Slagtekropsvægtklassen for »Ternasco de Aragón« er udvidet og ligger nu mellem 8 kg og 12,5 kg. Kvaliteten af slagtekroppen og af kødet af produktet, der er omfattet af den beskyttede geografiske betegnelse, fastholdes i overensstemmelse med de undersøgelser og prøver, der er foretaget i denne forbindelse.
   
   
      BILAG II
      RESUMÉ
      
         RÅDETS FORORDNING (EF) Nr. 510/2006
      
      »TERNASCO DE ARAGÓN«
      
         EF-NUMMER: ES/PGI/117/0096/19.10.2005
      
      BOB ( ) BGB (X)
      Dette resumé indeholder hovedelementerne af varespecifikationen til information.
      1.   Medlemsstatens ansvarlige myndighed
      
                  Navn
               
               
                  :
               
               
                  Subdirección General de Calidad y Promoción Agroalimentaria — Dirección General de Industria Agroalimentaria y Alimentación — Secretaría General de Agricultura y Alimentación del Ministerio de Agricultura, Pesca y Alimentación
               
            
                  Adresse
               
               
                  :
               
               
                  C/ Paseo Infanta Isabel no 1
               
            
                  Tlf.
               
               
                  :
               
               
                  (34) 913 47 53 97
               
            
                  Fax
               
               
                  :
               
               
                  (34) 913 47 54 10
               
            
                  E-mail
               
               
                  :
               
               
                  sgcaproagro@mapya.es
               
            2.   Ansøgende sammenslutning
      
                  Navn
               
               
                  :
               
               
                  Consejo Regulador (tilsynsrådet) for BGB »Ternasco de Aragón«
               
            
                  Adresse
               
               
                  :
               
               
                  Ctra. Cogullada, s/n, Mercazaragoza — Edificio Centrorigen — 50014 Zaragoza
               
            
                  Tlf.
               
               
                  :
               
               
                  (34) 976 47 08 13
               
            
                  Fax
               
               
                  :
               
               
                  (34) 976 46 48 13
               
            
                  E-mail
               
               
                  :
               
               
                  info@ternascodearagon.es
               
            
                  Sammensætning
               
               
                  :
               
               
                  Producenter/forarbejdere (X) andet ( )
               
            3.   Produktets art
      
                  Kategori 1.1 —
               
               
                  Kød
               
            4.   Varespecifikation (sammenfatning af betingelserne i artikel 4, stk. 2)
      
      4.1.   Produktets navn
      »Ternasco de Aragón«
      4.2.   Beskrivelse
      Lammekød hidrørende fra racerne »Rasa Aragonesa«, »Ojinegra de Teruel« og »Roya Bilbilitana«. »Ternasco de Aragón« stammer fra hunlam og ikke-kastrerede hanner med slagtealder mellem 70 og 90 dage. Slagtekroppens vægt er mellem 8 kg og 12,5 kg. Fast og hvidt fedt, ret profil med subkonveks tendens og afrundede sider. Mørt og saftigt kød med fin struktur og lyserød farve.
      4.3.   Geografisk område
      Den selvstyrende region Aragonien
      4.4.   Bevis for oprindelse
      Kød med beskyttet geografisk betegnelse stammer fra bedrifter, der er beliggende i produktionsområdet og registreret i tilsynsrådet. Opdræt, slagtning, udskæring og pakning kontrolleres af tilsynsrådet. Kødet markedsføres med et garanticertifikat, der er godkendt af tilsynsrådet.
      4.5.   Fremstillingsmetode
      Dyrene stammer fra racerne »Rasa Aragonesa«, »Ojinegra de Teruel« og »Roya Bilbilitana«. Slagtning, afhudning og udtagning af organer foregår efter lovbestemte metoder. Slagtekroppene nedkøles, indtil det indre af muskelmassen opnår den for modning og transport passende temperatur. Opbevaring af slagtekroppene sker for perioder under 24 timer ved en temperatur på 3-4 °C og for perioder af længere varighed ved 1-3 °C; den maksimale opbevaringstid er 6 dage.
      4.6.   Tilknytning til området
      Fastlandsklimaet i dette område med sparsom vegetation (ringe nedbør, kraftig vind og store temperaturudsving) har fremmet udviklingen af tre oprindelige racer, hvis vigtigste træk er kødets tidlige modenhed. Da dyrene tidligt opnår en optimal opfedningsgrad, leverer de udsøgt kød, der er højt værdsat for dets kvalitet.
      4.7.   Kontrolinstans
      
                  Navn
               
               
                  :
               
               
                  Consejo Regulador (tilsynsrådet) for BGB »Ternasco de Aragón«
               
            
                  Adresse
               
               
                  :
               
               
                  Ctra. Cogullada, s/n, Mercazaragoza — Edificio Centrorigen — 50014 Zaragoza
               
            
                  Tlf.
               
               
                  :
               
               
                  (34) 976 47 08 13
               
            
                  Fax
               
               
                  :
               
               
                  (34) 976 46 48 13
               
            
                  E-mail
               
               
                  :
               
               
                  info@ternascodearagon.es
               
            Tilsynsrådet for den beskyttede geografiske betegnelse »Ternasco de Aragon« opfylder EN-45011.
      4.8.   Mærkning
      Etiketterne skal obligatorisk bære betegnelsen »Ternasco de Aragón«. Etiketter og stempler godkendes, nummereres og udstedes af tilsynsrådet.